«Barselona» bosh murabbiyi Luis Enrike jamoani tark etishini ma’lum qildi. Bu haqda klub rasmiy tvitteri xabar tarqatdi. 46 yoshli mutaxassis mavsum so‘nggiga qadar ishini yakunlab qo‘yadi va yozda o‘z lavozimini tark etadi. Luis Enrike «Barselona»ni 2014 yildan buyon boshqarib keladi. Bu davrda u jamoa bilan 2 karra Ispaniya chempioni, 2 karra Ispaniya Kubogi, bir martadan Yevropa chempionlar ligasi, Ispaniya Superkubogi, UYeFA superkubogi va klublar o‘rtasidagi jahon chempioni unvonlarini qo‘lga kiritdi.